CELEX: 52019PC0268
Language: sk
Date: 2019-06-12
Title: Návrh ROZHODNUTIE RADY o podpise, v mene Európskej únie, a predbežnom vykonávaní Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

EURÓPSKA KOMISIA
            V Bruseli12. 6. 2019
            COM(2019) 268 final
            2019/0131(NLE)
            Návrh
            ROZHODNUTIE RADY
            o podpise, v mene Európskej únie, a predbežnom vykonávaní Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               
                  Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda o pridružení“) vrátane prehĺbenej a komplexnej zóny voľného obchodu nadobudla platnosť 1. septembra 2017. V dohode o pridružení sa okrem iného stanovujú preferenčné podmienky bilaterálneho obchodu s tovarom.
               
               
                  Od polovice roku 2016 sa začal dovážať z Ukrajiny do EÚ v čoraz väčších množstvách nový druh hydinových kusov. Tieto nové kusy pozostávajú z tradičných pŕs s ramennými kosťami krídel, pričom ramenné kosti tvoria len veľmi malú časť celkovej hmotnosti kusu. Po minimálnom spracovaní sa tieto kusy môžu uvádzať na trh v EÚ ako hydinové prsia. Rýchly nárast bezcolného dovozu týchto konkrétnych hydinových kusov, ktorý počas rokovaní o dohode o pridružení neexistoval ani neboli predvídateľný, narúša ochranu, ktorú dohoda o pridružení poskytuje v prípade hydinových pŕs, a môže narušiť krehkú rovnováhu na trhu EÚ s hydinovým mäsom. Rada 20. decembra 2018 poverila Komisiu začatím rokovaní s Ukrajinou s cieľom nájsť riešenie v podobe zmeny obchodných preferencií na hydinové mäso a prípravky z hydinového mäsa stanovené v dohode o pridružení.
               
               
                  Rokovania sa uskutočnili od 29. januára do 22. februára 2019 a ukončili sa 19. marca 2019. Dohoda pozostáva zo začlenenia dvoch colných položiek KN 0207 13 70 a 0207 14 70 do existujúcej colnej kvóty, ktorá v súčasnosti predstavuje 18 400 ton a v roku 2021 sa zvýši na 20 000 ton (poradové číslo 09.4273), pričom veľkosť tejto colnej kvóty sa zvýši o 50 000 ton. Dovoz v rámci colných položiek KN 0207 13 70 a 0207 14 70, ktorý presiahne danú colnú kvótu, by potom podliehal sadzbe podľa doložky najvyšších výhod, a to 100,8 EUR za 100 kg čistej hmotnosti.
               
            
            
               •Súlad s existujúcimi ustanoveniami v tejto oblasti politiky
            
            
               
                  Týmto návrhom sa vytvára stabilné a predvídateľné obchodné prostredie pre hydinové mäso a zaisťuje sa rozumný a primeraný nárast obchodu s Ukrajinou. Je to v súlade s cieľom voľného a spravodlivého obchodu uvedeného v článku 3 ods. 5 Zmluvy o Európskej únii, ako aj s cieľom harmonického rozvoja svetového obchodu uvedeného v článku 206 Zmluvy o fungovaní Európskej únie (ZFEÚ).
               
            
            
               •Súlad s ostatnými politikami Únie
            
            
               
                  Uvedené ciele sú v súlade so spoločnou poľnohospodárskou politikou, a najmä s jej cieľmi podľa článku 39 ZFEÚ, ktoré zahŕňajú stabilizáciu trhu.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Článok 207 v spojení s článkom 218 ods. 4 Zmluvy o fungovaní Európskej únie (ZFEÚ).
               
            
            
               •Subsidiarita (v prípade inej ako výlučnej právomoci)
            
            
               
                  Podľa článku 5 ods. 3 ZEÚ sa zásada subsidiarity neuplatňuje v oblastiach vo výlučnej právomoci EÚ. Spoločná obchodná politika sa uvádza medzi oblasťami vo výlučnej právomoci Únie v článku 3 ZFEÚ. Táto politika zahŕňa rokovanie o obchodných dohodách okrem iného podľa článku 207 ZFEÚ.
               
            
            
               •Proporcionalita
            
            
               
                  Návrh je v súlade so zásadou proporcionality. Zmena colných sadzieb a koncesií na colné kvóty pre hydinové mäso a prípravky z hydinového mäsa v dohode o pridružení je skutočne jediným spôsobom, ako vyriešiť problém, na ktorý sa poukázalo, a dosiahnuť tak cieľ tohto návrhu.
               
            
            
               •Výber nástroja
            
            
               
                  Rozhodnutie Rady Európskej únie.
               
            
         
         
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Neuplatňuje sa.
               
            
            
               •Konzultácie so zainteresovanými stranami
            
            
               
                  Rôzne zainteresované strany, najmä európsky sektor hydinového mäsa, informovali Komisiu o svojich obavách týkajúcich sa dovozu týchto nových hydinových kusov, pozostávajúcich najmä z hydinových pŕs z Ukrajiny, do Únie. Komisia dôkladne monitorovala dovoz hydinového mäsa z Ukrajiny a podrobne zanalyzovala tvrdenia zainteresovaných strán týkajúce sa tejto konkrétnej otázky.
               
            
            
               •Získavanie a využívanie expertízy
            
            
               
                  Komisia bola v kontakte s rôznymi zainteresovanými stranami, ktoré poskytli svoje stanoviská k obavám týkajúcim sa prístupu na konkrétne trhy v súvislosti s bezcolným dovozom hydinového mäsa z Ukrajiny.
               
            
            
               •Posúdenie vplyvu
            
            
               
                  Tento návrh sa neopiera o posúdenie vplyvu. Ako sa uvádza v oddiele „Dôvody a ciele návrhu“, bezcolný dovoz nového druhu hydinových kusov rýchlo rastie. Keďže takýto dovoz nepodlieha kvantitatívnym obmedzeniam, môže v prípade, že príslušný obchodný režim zostane nezmenený, narušiť ochranu, ktorú dohoda o pridružení poskytuje v prípade hydinových pŕs vo forme colných kvót, a následne narušiť krehkú rovnováhu na trhu EÚ s hydinovým mäsom. Túto situáciu preto treba naliehavo riešiť. Komisia dostala od poslancov Európskeho parlamentu a európskeho sektora hydinového mäsa množstvo otázok na písomné zodpovedanie, v ktorých sa požadovalo prijatie opatrení na vyriešenie situácie.
               
               
                  Dovoz do EÚ v rámci daných dvoch colných položiek KN 0207 13 70 a 0207 14 70 za posledné celé kalendárne roky 2016 a 2017 dosiahol kombinovanú hodnotu dovozu 43,9 milióna EUR. To predstavuje 23,9 % celkového dovozu hydinového mäsa z Ukrajiny do EÚ v rokoch 2016 a 2017 a 1,1 % celkového dovozu hydinového mäsa zo všetkých tretích krajín do EÚ za uvedené dva kalendárne roky. V roku 2018 hodnota dovozu dosiahla 91,4 milióna EUR.
               
               
                  Týmto návrhom sa súčasný bezcolný dovoz v rámci colných položiek KN 0207 13 70 a 0207 14 70 „ostatné kusy, čerstvé alebo mrazené“ začleňuje do existujúcej colnej kvóty pre dovoz hydiny z Ukrajiny a obnovuje sa clo podľa doložky najvyšších výhod pre tieto dve colné položky. Znamená to, že dohoda o pridružení stabilizuje existujúci dovoz hydinového mäsa z Ukrajiny do EÚ, a to bez ďalších dôsledkov na bilaterálny obchod.
               
            
            
               •Regulačná vhodnosť a zjednodušenie
            
            
               
                  Neuplatňuje sa.
               
            
            
               •Základné práva
            
            
               
                  Návrh nebude mať žiadne dôsledky na ochranu základných práv.
               
            
            
               4.VPLYV NA ROZPOČET
            
            
               
                  Návrh nebude mať žiaden vplyv na rozpočet EÚ vo forme ušlých ciel.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               
                  Komisia bude aj naďalej dôkladne monitorovať dovoz hydinového mäsa z tretích krajín.
               
            
         
         
            
               2019/0131 (NLE)
            
            
               Návrh
            
            
               ROZHODNUTIE RADY
            
            
               o podpise, v mene Európskej únie, a predbežnom vykonávaní Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 207 ods. 3 a článok 207 ods. 4 prvý pododsek v spojení s článkom 218 ods. 5,
            
            
               so zreteľom na návrh Európskej komisie,
            
            
               keďže:
            
            
               (1)Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
                  1
                (ďalej len „dohoda o pridružení“) nadobudla platnosť 1. septembra 2017.
            
            
               (2)Nový druh hydinových kusov pozostáva z tradičných pŕs s ramennými kosťami krídel, ktoré sa po minimálnom spracovaní v Únii môžu v Únii uvádzať na trh ako hydinové prsia. Neobmedzený dovoz týchto kusov, ktorých dovoz z Ukrajiny v roku 2018 dosiahol 55 500 ton, preto môže ohroziť podmienky, za ktorých sa do Únie podľa dohody o pridružení môžu dovážať tradičné hydinové prsia, a to najmä kvantitatívne obmedzenia vo forme colnej kvóty.
            
            
               (3)Rada 20. decembra 2018 poverila Komisiu začatím rokovaní s Ukrajinou s cieľom zmeniť obchodné preferencie na hydinové mäso a prípravky z hydinového mäsa stanovené v dohode o pridružení. Rokovania sa úspešne ukončili 19. marca 2019. Dohoda vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v dohode o pridružení (ďalej len „dohoda“), by sa preto mala podpísať v mene Únie, s výhradou jej uzavretia k neskoršiemu dátumu.
            
            
               (4)S cieľom rýchlo odstrániť riziko prípadného neobmedzeného bezcolného dovozu týchto hydinových kusov by sa dohoda mala predbežne vykonávať,
            
            
               PRIJALA TOTO ROZHODNUTIE:
            
            
               Článok 1
            
            
               Týmto sa v mene Únie schvaľuje podpísanie Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v dohode o pridružení (ďalej len „dohoda“), s výhradou uzavretia uvedenej dohody.
            
            
               Text dohody, ktorá sa má podpísať, je pripojený k tomuto rozhodnutiu.
            
            
               Článok 2
            
            
               Generálny sekretariát Rady udelí osobe, resp. osobám, ktoré určí vyjednávač dohody, plnú moc na podpis dohody s výhradou jej uzavretia.
            
            
               Článok 3
            
            
               Dohoda sa predbežne vykonáva od prvého dňa mesiaca nasledujúceho po dni, keď boli depozitárovi doručené:
            
         
         
            
               –
                     oznámenie Únie o ukončení postupov potrebných na tento účel a
            
            
               –
                     oznámenie Ukrajiny o ukončení ratifikácie v súlade s jej postupmi a platnými právnymi predpismi,
            
            
               podľa toho, čo nastane neskôr, až kým nenadobudne platnosť.
            
            
               Článok 4
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Ú. v. EÚ L 161, 29.5.2014, s. 3.
               
            
      
    ---documentbreak--- 
      
         
               EURÓPSKA KOMISIA
            V Bruseli12. 6. 2019
            COM(2019) 268 final
            PRÍLOHA
            k
            návrhu rozhodnutia Rady
            o podpise, v mene Európskej únie, a predbežnom vykonávaní Dohody vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
            
               
         
         
            
               Dohoda vo forme výmeny listov medzi Európskou úniou a Ukrajinou, ktorou sa menia obchodné preferencie v prípade hydinového mäsa a prípravkov z hydinového mäsa stanovené v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej
            
            
               List Európskej únie
            
            
               Vážená pani/vážený pán,
            
            
               je mi cťou odvolať sa na rokovania medzi Európskou úniou a Ukrajinou (ďalej len „zmluvné strany“), ktoré sa týkali obchodných preferencií v prípade určitého hydinového mäsa a prípravkov z hydinového mäsa a ukončili sa 19. marca 2019.
            
            
               Výsledkom týchto rokovaní je táto dohoda:
            
            
               1.V bode A dodatku k prílohe I-A ku kapitole 1 hlavy IV Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), sa záznam „Hydinové mäso a prípravky z hydinového mäsa“ nahrádza takto: 
            
            
                     
                        Hydinové mäso a prípravky z hydinového mäsa
                     
                     
                     
                     
                     
                     
                     
                     
                     
                     
                     
                     
                     
                     
                     
                  
                  
                     
                        0207 11 (30-90)
                     
                     
                        0207 12 (10-90)
                     
                     
                        0207 13 (10-20-30-50-60-70-99)*
                     
                     
                        0207 14 (10-20-30-50-60-70-99)*
                     
                     
                        0207 24 (10-90)
                     
                     
                        0207 25 (10-90)
                     
                     
                        0207 26 (10-20-30-50-60-70-80-99)
                     
                     
                        0207 27 (10-20-30-50-60-70-80-99)
                     
                     
                        0207 32 (15-19-51-59-90)
                     
                     
                        0207 33 (11-19-59-90)
                     
                     
                        0207 35 (11-15-21-23-25-31-41-51-53-61-63-71-79-99)
                     
                     
                        0207 36 (11-15-21-23-31-41-51-53-61-63-79-90)
                     
                     
                        0210 99 (39)
                     
                     
                        1602 31 (11-19-30-90)
                     
                     
                        1602 32 (11-19-30-90)
                     
                     
                        1602 39 (21) 
                     
                  
                  
                     
                        50 000 ton/rok vyjadrené v čistej hmotnosti + 18 400 ton/rok vyjadrené v čistej hmotnosti s pravidelným zvýšením o 800 ton/rok vyjadrené v čistej hmotnosti v roku 2020 a v roku 2021
                     
                     
                     
                        + 20 000 ton/rok vyjadrené v čistej hmotnosti [len pre číselný znak KN 0207 12 (10-90)]
                     
                     
                  
               
               *
                     V záujme jasnosti sa na colné položky 0207 13 70 a 0207 14 70 stanovené v Colnom sadzobníku EÚ v prílohe I-A ku kapitole 1 hlavy IV dohody vzťahuje colná kvóta stanovená v treťom stĺpci „Množstvo“.
            
            
               2.V Colnom sadzobníku EÚ v prílohe I-A ku kapitole 1 hlavy IV dohody sa text v štvrtom stĺpci „Kategória postupného znižovania cla“ nahrádza textom „50 000 ton/rok vyjadrené v čistej hmotnosti + 18 400 ton/rok vyjadrené v čistej hmotnosti s pravidelným zvýšením o 800 ton/rok vyjadrené v čistej hmotnosti v roku 2020 a v roku 2021“ v prípade týchto colných položiek KN 2008:
            
            
               0207 11 (30-90)
            
            
               0207 13 (10-20-30-50-60-70-99)
            
            
               0207 14 (10-20-30-50-60-70-99)
            
            
               0207 24 (10-90)
            
            
               0207 25 (10-90)
            
            
               0207 26 (10-20-30-50-60-70-80-99)
            
            
               0207 27 (10-20-30-50-60-70-80-99)
            
            
               0207 32 (15-19-51-59-90)
            
            
               0207 33 (11-19-59-90)
            
            
               0207 35 (11-15-21-23-25-31-41-51-53-61-63-71-79-99)
            
         
         
            
               0207 36 (11-15-21-23-31-41-51-53-61-63-79-90)
            
            
               0210 99 (39)
            
            
               1602 31 (11-19-30-90)
            
            
               1602 32 (11-19-30-90)
            
            
               1602 39 (21)
            
            
               3.V Colnom sadzobníku EÚ v prílohe I-A ku kapitole 1 hlavy IV dohody sa v prípade colnej položky KN 2008 0207 12 (10-90) text v štvrtom stĺpci „Kategória postupného znižovania cla“ nahrádza textom „50 000 ton/rok vyjadrené v čistej hmotnosti + 18 400 ton/rok vyjadrené v čistej hmotnosti s pravidelným zvýšením o 800 ton/rok vyjadrené v čistej hmotnosti v roku 2020 a v roku 2021 + 20 000 ton/rok vyjadrené v čistej hmotnosti“.
            
            
               4.V prípade zostávajúcej časti kalendárneho roka, v ktorom táto dohoda nadobudne platnosť, sa dodatočné množstvo 50 000 ton, ktoré sa má pridať k existujúcej kvóte na hydinové mäso a prípravky z hydinového mäsa stanovenej v dohode, vypočíta pomerným dielom.
            
            
               5.Clo podľa doložky najvyšších výhod vo výške 100,8 EUR na 100 kg čistej hmotnosti stanovené pre colné položky 0207 13 70 a 0207 14 70 v Colnom sadzobníku EÚ v prílohe I-A ku kapitole 1 hlavy IV dohody sa uplatňuje na dovoz, ktorý prekračuje súhrnnú colnú kvótu pre hydinové mäso a prípravky z hydinového mäsa uvedenú v bode 1.
            
            
               Táto dohoda nadobúda platnosť prvým dňom mesiaca nasledujúceho po poslednom oznámení dokladu o schválení alebo ratifikácii, ktorý si zmluvné strany vymenili, depozitárovi.
            
            
               Táto dohoda sa predbežne vykonáva od prvého dňa mesiaca nasledujúceho po dni, keď boli depozitárovi doručené:
            
            
               –oznámenie Únie o ukončení postupov potrebných na tento účel a
            
            
               –oznámenie Ukrajiny o ukončení ratifikácie v súlade s jej postupmi a platnými právnymi predpismi,
            
            
               podľa toho, čo nastane neskôr.
            
            
               Bol by som Vám vďačný, keby ste mohli potvrdiť súhlas Ukrajiny s vyššie uvedeným znením.
            
            
               Prijmite prosím, vážená pani, vážený pán, prejav mojej najhlbšej úcty.
            
            
               V Bruseli
            
            
               Za Európsku úniu
            
            
               B. List od Ukrajiny
            
            
               Vážená pani/vážený pán,
            
            
               je mi cťou potvrdiť prijatie Vášho listu z [vložte dátum listu] s týmto znením:
            
         
         
            
               „Je mi cťou odvolať sa na rokovania medzi Európskou úniou a Ukrajinou (ďalej len „zmluvné strany“), ktoré sa týkali obchodných preferencií v prípade určitého hydinového mäsa a prípravkov z hydinového mäsa a ukončili sa 19. marca 2019.
            
            
               Výsledkom týchto rokovaní je táto dohoda:
            
            
               1.V bode A dodatku k prílohe I-A ku kapitole 1 hlavy IV Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), sa záznam „Hydinové mäso a prípravky z hydinového mäsa“ nahrádza takto:
            
            
                     
                        Hydinové mäso a prípravky z hydinového mäsa
                     
                     
                     
                     
                     
                     
                     
                     
                     
                     
                     
                     
                     
                     
                     
                  
                  
                     
                        0207 11 (30-90)
                     
                     
                        0207 12 (10-90)
                     
                     
                        0207 13 (10-20-30-50-60-70-99)*
                     
                     
                        0207 14 (10-20-30-50-60-70-99)*
                     
                     
                        0207 24 (10-90)
                     
                     
                        0207 25 (10-90)
                     
                     
                        0207 26 (10-20-30-50-60-70-80-99)
                     
                     
                        0207 27 (10-20-30-50-60-70-80-99)
                     
                     
                        0207 32 (15-19-51-59-90)
                     
                     
                        0207 33 (11-19-59-90)
                     
                     
                        0207 35 (11-15-21-23-25-31-41-51-53-61-63-71-79-99)
                     
                     
                        0207 36 (11-15-21-23-31-41-51-53-61-63-79-90)
                     
                     
                        0210 99 (39)
                     
                     
                        1602 31 (11-19-30-90)
                     
                     
                        1602 32 (11-19-30-90)
                     
                     
                        1602 39 (21) 
                     
                  
                  
                     
                        50 000 ton/rok vyjadrené v čistej hmotnosti + 18 400 ton/rok vyjadrené v čistej hmotnosti s pravidelným zvýšením o 800 ton/rok vyjadrené v čistej hmotnosti v roku 2020 a v roku 2021
                     
                     
                     
                        + 20 000 ton/rok vyjadrené v čistej hmotnosti [len pre číselný znak KN 0207 12 (10-90)]
                     
                     
                  
               
               *
                     V záujme jasnosti sa na colné položky 0207 13 70 a 0207 14 70 stanovené v Colnom sadzobníku EÚ v prílohe I-A ku kapitole 1 hlavy IV dohody vzťahuje colná kvóta stanovená v treťom stĺpci „Množstvo“.
            
            
               2.V Colnom sadzobníku EÚ v prílohe I-A ku kapitole 1 hlavy IV dohody sa text v štvrtom stĺpci „Kategória postupného znižovania cla“ nahrádza textom „50 000 ton/rok vyjadrené v čistej hmotnosti + 18 400 ton/rok vyjadrené v čistej hmotnosti s pravidelným zvýšením o 800 ton/rok vyjadrené v čistej hmotnosti v roku 2020 a v roku 2021“ v prípade týchto colných položiek KN 2008:
            
            
               0207 11 (30-90)
            
            
               0207 13 (10-20-30-50-60-70-99)
            
            
               0207 14 (10-20-30-50-60-70-99)
            
            
               0207 24 (10-90)
            
            
               0207 25 (10-90)
            
            
               0207 26 (10-20-30-50-60-70-80-99)
            
            
               0207 27 (10-20-30-50-60-70-80-99)
            
            
               0207 32 (15-19-51-59-90)
            
            
               0207 33 (11-19-59-90)
            
            
               0207 35 (11-15-21-23-25-31-41-51-53-61-63-71-79-99)
            
            
               0207 36 (11-15-21-23-31-41-51-53-61-63-79-90)
            
            
               0210 99 (39)
            
            
               1602 31 (11-19-30-90)
            
            
               1602 32 (11-19-30-90)
            
         
         
            
               1602 39 (21)
            
            
               3.V Colnom sadzobníku EÚ v prílohe I-A ku kapitole 1 hlavy IV dohody sa v prípade colnej položky KN 2008 0207 12 (10-90) text v štvrtom stĺpci „Kategória postupného znižovania cla“ nahrádza textom „50 000 ton/rok vyjadrené v čistej hmotnosti + 18 400 ton/rok vyjadrené v čistej hmotnosti s pravidelným zvýšením o 800 ton/rok vyjadrené v čistej hmotnosti v roku 2020 a v roku 2021 + 20 000 ton/rok vyjadrené v čistej hmotnosti“.
            
            
               4.V prípade zostávajúcej časti kalendárneho roka, v ktorom táto dohoda nadobudne platnosť, sa dodatočné množstvo 50 000 ton, ktoré sa má pridať k existujúcej kvóte na hydinové mäso a prípravky z hydinového mäsa stanovenej v dohode, vypočíta pomerným dielom.
            
            
               5.Clo podľa doložky najvyšších výhod vo výške 100,8 EUR na 100 kg čistej hmotnosti stanovené pre colné položky 0207 13 70 a 0207 14 70 v Colnom sadzobníku EÚ v prílohe I-A ku kapitole 1 hlavy IV dohody sa uplatňuje na dovoz, ktorý prekračuje súhrnnú colnú kvótu pre hydinové mäso a prípravky z hydinového mäsa uvedenú v bode 1.
            
            
               Táto dohoda nadobúda platnosť prvým dňom mesiaca nasledujúceho po poslednom oznámení dokladu o schválení alebo ratifikácii, ktorý si zmluvné strany vymenili, depozitárovi.
            
            
               Táto dohoda sa predbežne vykonáva od prvého dňa mesiaca nasledujúceho po dni, keď boli depozitárovi doručené:
            
            
               –oznámenie Únie o ukončení postupov potrebných na tento účel a
            
            
               –oznámenie Ukrajiny o ukončení ratifikácie v súlade s jej postupmi a platnými právnymi predpismi,
            
            
               podľa toho, čo nastane neskôr.“
            
            
               Je mi cťou potvrdiť, že Ukrajina súhlasí s obsahom tohto listu.
            
            
               Prijmite prosím, vážená pani, vážený pán, prejav mojej najhlbšej úcty.
            
            
               V Kyjeve
            
            
               Za Ukrajinu